Bettino Craxi

Benedetto Craxi, ciamà pi 'd soens Bettino, a l'é stàit n'òm polìtich italian.
A l'era nassù a Milan ij 24 ëd fërvè dël 1934 e a l'é mòrt a Hammamet (Tunisìa) ij 19 ëd gené dël 2000.
Dël 1968 a l'é stàit elegiù për la prima vira diputà al parlament dla repùblica italian-a ant ël Partì Sossialista Italian.
Dël 1976 a dventa segretari nassional ëd sò partì, al pòst ëd Francesco De Martino.
Dal 1983 al 1987 a l'é pressident dël consèj, a cap d'un goern sostnù da 'n pentapartì DC, PSI, PSDI, PLI, PRI.
A l'é chiel che, ansema al cardinal Casaroli, ij 18 ëd fërvé dël 1984 a sot-signa ël neuv concordà dlë stat italian con la Cesa catòlica.
J'11 ëd fërvé dël 1993, bolversà da j'anceste 'd Tangentòpoli, a dà soe dimission da segretari dël PSI e, l'ann apress, a tramuda a Hammamet pr'ëscapé daj process e le condan-e.

Craxi, Bettino